Σταθμός Αιγάλεω (Μετρό Αθήνας)

Ο Σταθμός Αιγάλεω είναι σταθμός του μετρό της Αθήνας, επί της γραμμής 3. Πήρε το όνομά του από τον δήμο Αιγάλεω, τον οποίο εξυπηρετεί. Εγκαινιάστηκε στις 26 Μαΐου 2007 και βρίσκεται κάτω από την πλατεία Ελευθερίου Βενιζέλου (η οποία είναι γνωστή και με το παλαιότερό της όνομα ως πλατεία Εσταυρωμένου). Είναι εξ ολοκλήρου υπόγειος και διαθέτει μία κεντρική αποβάθρα. Υπήρξε από τα εγκαίνιά του μέχρι την επέκταση του δικτύου προς τον σταθμό Αγία Μαρίνα, που παραδόθηκε στο κοινό στις 14 Δεκεμβρίου 2013, ο προς δυσμάς τερματικός σταθμός της γραμμής 3. Στον σταθμό εκτίθενται δύο έργα της Όπυς Ζούνη, οι «Κίονες-Σκιές», το οποίο πρόκειται για μία στήλη, με τις βαθμηδόν συνεχιζόμενες ρίγες από τη σειρά δημιουργιών της «Sculptures and Constructions in the space»,https://www.artingreece.gr/v1/artnews/cultural-events/1791-22-erga-texnis-metro καθώς και οι «Τέσσερις Πύλες στον χώρο».https://www.ametro.gr/?page_id=116

Ο σταθμός έδωσε οριστικό τέλος σε πολλά σημαντικά κυκλοφοριακά προβλήματα που αντιμετώπιζαν οι κάτοικοι των Δυτικών προαστίων. Συγκεκριμένα, μια διαδρομή από το Αιγάλεω στο Σύνταγμα, απόσταση η οποία με το αυτοκίνητο σήμερα διανύεται σε τουλάχιστον 40 λεπτά σε ώρες αιχμής, με τη λειτουργία του Μετρό καλύπτεται πλέον μόλις σε 7 λεπτά. Η Αττικό Μετρό Α.Ε. επιπλέον προχώρησε σε νέα διαμόρφωση της πλατείας Ελευθερίου Βενιζέλου, υπογείως της οποίας οριοθετείται ο σταθμός. Δίπλα από την πλατεία σχεδιάζεται να κατασκευαστεί υπόγειος χώρος στάθμευσης χωρητικότητας 400 θέσεων για μετεπιβίβαση στο Μετρό.

 Αρχαιολογικά & άλλα εκθέματα 

Στην είσοδο του σταθμού επί της πλατείας Εσταυρωμένου εκτίθεται σε υπαίθριο στέγαστρο τμήμα της αρχαίας Ιεράς Οδού.

Κατά τη κατασκευή του σταθμού αποκαλύφθηκαν αποσπασματικά 18 τάφοι διαφόρων ειδών, κεραμοσκεπείς, λακκοειδείς, πυρές, ένας εγχυτρισμός, καθώς και οι πυθμένες τριών σαρκοφάγων. Ήταν εντελώς επιφανειακοί και κατά συνέπεια κατεστραμμένοι. Ορισμένα κτερίσματα που ανακαλύφθηκαν ήταν λίγα πινάκια, αρυβαλλοειδή ληκύθια και κανθάρους, τα περισσότερα του 4ου αιώνα π.Χ. Επίσης ανακαλύφθηκαν πολλά κεραμικά τα οποία χρονολογούνταν από τη κλασική μέχρι και τη σύγχρονη εποχή. Τα ευρήματα εκτίθενται σε προθήκες που κοσμούν τις δύο εισόδους του σταθμού. Ένα άλλο έκθεμα που εκτίθεται εντός του σταθμού είναι το λεγόμενο "Αλογάκι του Ελαιώνα", ένας σκελετός αλόγου που πνίγηκε κατά τη διάρκεια κάποιας αρχαίας πλημμύρας του Κηφισού.http://provocateur.gr/out-about/3523/ena-xortastiko-odoiporiko-me-th-grammh-3-toy-metro-fwtografies-polles-fwtografies Επίσης, τον σταθμό (στο επίπεδο των επιδοτηρίων και στις αποβάθρες) κοσμούν έργα της εικαστικού Όπυς Ζούνη.

 Σταθμός ανταπόκρισης με αστικά λεωφορεία και δημοτική συγκοινωνία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν οι εξής 400, 703, 750, 801, 803, 806, 807, 811, 813, 829, 836, 837, 845, 852, 856, 865, 866, 891. Ακριβώς έξω από τον σταθμό επί της Πλατείας Εσταυρωμένου εξυπηρετεί και η δημοτική συγκοινωνία του Αιγάλεω.

 Είσοδοι - Έξοδοι 
 Πλατεία Εσταυρωμένου
 Οδός Παπαναστασίουhttp://www.stasy.gr/?id=52&selectedstation=1

 Δομή σταθμού 

Επίπεδο
Ε0Επίπεδο οδούΕίσοδοι - ΈξοδοιΕπίπεδο
Ε-1Επίπεδο Διακίνησης ΕπιβατώνΕξυπηρέτηση πελατών, εκδοτήρια εισιτηρίων, επικύρωση εισιτηρίων.Επίπεδο
Ε-2Γραμμή 1 προς Δημοτικό Θέατρο (Αγία Μαρίνα) ←Κεντρική αποβάθρα, οι θύρες ανοίγουν στα αριστερά του συρμού.Γραμμή 2 προς Αεροδρόμιο (Ελαιώνας) →

 Παραπομπές 

Αιγαλεω
Αιγαλεω
Κατηγορία:Αιγάλεω